ועדת הכספים, כנסת 16, פרוטוקול מספר , 2005-07-20 09:00

יעקב ליצמן: אני פותח את הישיבה.

יעקב ליצמן: על סדר היום - שינויים בתקציב לשנת 2005.

יעקב ליצמן: ההעברה התקציבית של משרד ראש הממשלה בנושא הגיור - מס' 93 - לא תהיה היום כי חבר הכנסת גדעון סער ביקש לדחות את זה לשבוע הבא, והסכמתי.

יעקב ליצמן: אני לא אעכב את זה, אביא את זה ביום שני בשבוע הבא, אבל אני אצביע נגד.

יעקב ליצמן: אנחנו עוברים לפנייה מספר 92 - מוקד טלפוני בבתי משפט.

מאיר בינג: הבקשה התקציבית נועדה לתגבר שופט לעניינים מקומיים בירושלים, שופט שמשכורתו משולמת להנהלת בתי המשפט דרך עיריית ירושלים.

מאיר בינג: כמו כן לבתי המשפט יש call-center שעונה לפניות הקהל, אנחנו מרחיבים את זה עכשיו.

מאיר בינג: היום זה מספק שירותים רק לחלק מהערכאות בבתי המשפט, ועכשיו אנחנו מרחיבים את זה כמעט לכל הערכאות.

יעקב ליצמן: מי בעד אישור הפנייה ומי נגד?

יעקב ליצמן: בעד הפנייה - רוב נגד - אין הפנייה נתקבלה.

יעקב ליצמן: פנייה מס' 92 אושרה.

יעקב ליצמן: אנחנו עוברים לפנייה 186 - הרכב הקלה.

שאול מרידור: מדובר על תוספת הרשאה להתחייב בגובה 143.5 מיליון שקלים, לצורך תקצוב גשר הכניסה לעיר בירושלים.

שאול מרידור: אתם בוודאי מכירים את הגשר הזה מהעיתונות, מדובר על גשר תלוי שעובר מעל הכניסה לעיר.

יעקב ליצמן: האם הרכבת הזאת תהיה לפני שתחום הביטוח יהיה גם בבנקים?

שאול מרידור: על הבנקים אני לא אחראי, אבל הרכבת תהיה עד סוף 2008.

יעקב ליצמן: מי בעד אישור הפנייה ומי נגד?

יעקב ליצמן: בעד הפנייה - רוב נגד - אין הפנייה נתקבלה.

יעקב ליצמן: פנייה מספר 186 אושרה.

יעקב ליצמן: אנחנו עוברים לפנייה 189 - מועצת הקולנוע.

יעקב ליצמן: אין פה רפרנט של חינוך.

חיים אורון: אי אפשר להעביר את זה?

חיים אורון: זה העברת תשלומים, הוצאה מותנית בהכנסה למועצת הקולנוע.

חיים אורון: תאמין לי, הם צריכים את זה.

יעקב ליצמן: אם אתה רוצה להצביע, נצביע.

יעקב ליצמן: מי בעד אישור הפנייה ומי נגד?

יעקב ליצמן: בעד הפנייה - רוב נגד - 1 הפנייה נתקבלה.

יעקב ליצמן: הרוב בעד, אני הצבעתי נגד.

יעקב ליצמן: פנייה 189 אושרה.

יעקב ליצמן: אנחנו עוברים לפנייה מספר 201 - ביטחון פנים.

יעקב ליצמן: אין רפרנט.

יעקב ליצמן: גם פנייה 202 היא של המשרד לביטחון פנים, ואין רפרנט.

יעקב ליצמן: פנייה מספר 205, 206 – עוטף ירושלים.

בנימין אלון: הכל אותו משרד, גם זה המשרד לביטחון פנים.

יעקב ליצמן: אנחנו עוברים לפנייה 208, 211 – פיתוח הנגב והגליל.

מאיר בינג: הרשות לפיתוח הנגב והגליל עברה ממשרד התשתיות למשרד המשנה לראש הממשלה.

מאיר בינג: לפני כחודש העברנו פה את התקציב שלהם.

מאיר בינג: מאז שהעברנו את זה, עברו העודפים המחויבים של 2004, בפנייה כאן אנחנו מעבירים את העודפים המחויבים - 4.5 מיליון שקלים - ממשרד התשתיות למשרד המשנה לראש הממשלה.

מאיר בינג: כמו כן, תגבור תקציב מרכז רבין בסך 2 מיליון שקלים.

בנימין אלון: מאז שהנושא עבר למשנה לראש הממשלה, הוצגה תוכנית?

בנימין אלון: האם יש תקציב או אין תקציב?

בנימין אלון: כדאי שיַראו את זה.

יעקב ליצמן: זה משרד כמו כל משרד, יש לו תקציב.

יעקב ליצמן: אין שום הבדל לגבי שמעון פרס לעומת משרד אחר.

בנימין אלון: יש לו תפקיד תפעולי חוץ מהלשכה?

יעקב ליצמן: כן.

יעקב ליצמן: קודם כל, עכשיו במענקים לנגב והגליל הוזרם הרבה כסף מהמשרד שלו.

חיים אורון: המון כסף.

חיים אורון: .. 20 אלף שקל ליחידת דיור.

יעקב ליצמן: אבל הוא לקח חצי מהתקציב של המשרד.

חיים אורון: הוא יודע שימלאו את הבריכה אחר כך.

בנימין אלון: מה זה 2 מיליון שקלים סיכום עם האוצר?

יעקב ליצמן: מרכז רבין.

בנימין אלון: למה?

בנימין אלון: על מה סוכם?

בנימין אלון: אני נגד.

בנימין אלון: מה עושים עם הכסף הזה?

חיים אורון: מה שעושים בכל המרכזים.

יעקב ליצמן: נצביע.

יעקב ליצמן: מי בעד אישור הפנייה ומי נגד?

יעקב ליצמן: בעד הפנייה - רוב נגד - 1 הפנייה נתקבלה.

יעקב ליצמן: פנייה 208, 211 אושרה ברוב קולות.

יעקב ליצמן: אנחנו עוברים לפנייה מספר 209 – קרן לעסקים קטנים.

דני ארטום: כדי לתגבר עד סוף השנה העברנו, על פי החלטת ממשלה, 2 מיליון שקלים לקרן לעסקים קטנים.

אהוד רצאבי: למה זאת הוצאה מותנית בהכנסה?

אהוד רצאבי: הכנסה ממי?

דני ארטום: לוקחים את זה מקרנות ממשלתיות בבנק ומעבירים לקרן.

חיים אורון: הסעיף שמופיע פה זה מימוש ערבויות מדינה.

חיים אורון: כמה ערבויות מדינה ממומשות?

חיים אורון: איזה אחוזים מהעסקים הקטנים מממשים ערבויות מדינה?

בתיה פודרביטל: בשיעור נמוך, זה זניח.

חיים אורון: זאת אומרת שזה מכשיר טוב.

חיים אורון: אפשר להכניס לפרוטוקול שהאוצר אומר שערבות מדינה זה מכשיר טוב והוא לא עולה הרבה כסף?

רוני בריזון: נעשה צדק.

רוני בריזון: זה מכשיר טוב לקידום עסקים קטנים.

בתיה פודרביטל: אמרתי שהקרן פועלת כמו שצריך ומוכיחה את עצמה.

חיים אורון: וערבות המדינה ממומשת בשיעורים נמוכים.

בנימין אלון: כי מוותרים עליו.

חיים אורון: אם היא ממומשת בשיעורים נמוכים, זאת אומרת שהמכשיר הוא יעיל, לא משתמשים בה הרבה.

חיים אורון: אם המכשיר יעיל, למה אתם כל כך קמצנים בשימוש בו?

רוני בריזון: זה לא בידיהם.

חיים אורון: זה רק ביבי.

חיים אורון: זה בתחום ההשכלה הגבוהה.

יעקב ליצמן: מי בעד אישור הפנייה ומי נגד?

יעקב ליצמן: בעד הפנייה - רוב נגד - אין הפנייה נתקבלה.

יעקב ליצמן: פנייה מס' 209 אושרה.

יעקב ליצמן: פנייה מספר 214, 215 - כבישים עוקפים ביו"ש.

קרן טרנר: הפנייה נועדה לתקצב 12 מיליון שקלים במזומן לכבישים עוקפים, שסלילתם החלה כבר ב-2003.

קרן טרנר: לא מדובר בכבישים חדשים.

קרן טרנר: יש חריגות מכיוון שהיו עיכובים, נתקלו בקשיים בסלילה.

חיים אורון: זה 24 מיליון, לא 12 מיליון.

קרן טרנר: עוד 12 מיליון לתכנון כביש הטבעת המזרחי שתקצובו אושר פה.

חיים אורון: איפה זה תוכנן ב-2003?

חיים אורון: אני מתאר לעצמי שזה קיים בשטח.

קרן טרנר: עוקף זעתרה, קידר-מעלה אדומים, נילי-עופרים ועוקף יעבד.

קרן טרנר: הכבישים הם לקראת סיום.

חיים אורון: מאיפה מימנו אותם עד עכשיו?

קרן טרנר: היה סיכום בין שר אוצר, שר התחבורה, שר הביטחון ומנכ"ל משרד ראש הממשלה.

חיים אורון: מאיפה בא הכסף אם זה תוקצב רק עכשיו?

חיים אורון: הרי זה התרגיל שחוזר כל פעם.

חיים אורון: אני כתבתי - אני לא יודע אם על הכביש הזה כי הרי אי אפשר כבר לעקוב אחרי הדברים האלה, נעקוב אחריהם רק כשנשלם להם פיצויים כשיפנו אותם, אבל כרגע - -

רוני בריזון: איך מפנים כבישים?

חיים אורון: כמו שפינו בגוש קטיף, את המחירים אתה כבר ידעתי.

חיים אורון: אני כתבתי מאה פעמים בשאילתות, שיגידו לי איך ממנים כבישים, בנוקדים למשל.

חיים אורון: אין תשובה.

חיים אורון: זה התרגיל.

חיים אורון: קודם כל בונים את הכביש, מ-2003.

חיים אורון: אני מתאר לעצמי שאם כביש בנוי מ-2003, בוודאי תכננו אותו ב-2002.

חיים אורון: עכשיו אנחנו ב-2005, את אומרת שהכביש כמעט גמור, לפי דעתי הכביש גמור, הכבישים גמורים.

חיים אורון: בונים אותם, מגלגלים אותם, בסוף בתוך איזה דיל של מישהו עם מישהו מגלגלים כסף – 24 מיליון.

חיים אורון: פה, אדוני היושב-ראש, על 24 אלף שקל נירק דם.

חיים אורון: אבל 24 מיליון עוברים כך.

בנימין אלון: מה זה קשור?

בנימין אלון: בכל משרד זה ככה.

בנימין אלון: היה סיכום בין המשרדים – משרד התחבורה לא מעביר שלו, זה לא מעביר שלו.

בנימין אלון: זה לא חידוש.

קרן טרנר: המימון הוא מתקציבם של שלושת המשרדים – ביטחון, אוצר ותחבורה.

חיים אורון: אבל איך מימנו עד עכשיו?

קרן טרנר: הם תוקצבו בעבר, הסכום הכולל שלהם הוא בסביבות 200 מיליון, יש חריגה מכיוון שלוקח יותר זמן מהרגיל לבנות את הכביש.

קרן טרנר: קבלנים תקועים בשטח, יש חריגות, צריך תוספת תשלום.

קרן טרנר: נדרש 12 מיליון לנושא הזה.

קרן טרנר: 12 מיליון נוספים נדרשים לתכנון כביש הטבעת המזרחי.

יעקב ליצמן: אני בעד, אני לא מעכב את זה עכשיו.

יעקב ליצמן: מי בעד אישור הפנייה ומי נגד?

יעקב ליצמן: בעד הפנייה - רוב נגד - 1 הפנייה נתקבלה.

יעקב ליצמן: פנייה מס' 214, 215 אושרה.

יעקב ליצמן: אנחנו עוברים לפנייה 221, 222 - תשתיות לאומיות.

עדי ויינברג: הפנייה נועדה להעביר 14.5 מיליון שקלים למשרד התשתיות הלאומיות בהתאם לסיכום בין המשרדים, לצורך פעילות מחקר ופיתוח ופעילויות פיקוח ואכיפה במשק הדלק והגז.

רוני בריזון: מה זה מחקר?

רוני בריזון: איזה פיתוח?

רוני בריזון: איזה פיקוח?

רוני בריזון: על מה האכיפה?

רוני בריזון: את מוכנה להרחיב קצת.

עדי ויינברג: אני ממלאת מקום, אין פה כרגע נציג מתחום האנרגיה.

חיים אורון: כתוב פה: ניטור סייסמי, המינהל לתשתיות ביוב.

חיים אורון: בטח יגידו לך שזה על הביוב שמתחת לתחנות הדלק.

יעקב ליצמן: רוני, זה לא ישיבות, אפשר לאשר את זה.

יעקב ליצמן: ..

רוני בריזון: אצלכם אי אפשר לדעת, אולי מתחבאת פה איזו ישיבה.

יעקב ליצמן: בגלל זה אני הולך להצביע בעד.

יעקב ליצמן: מי בעד אישור הפנייה ומי נגד?

יעקב ליצמן: בעד הפנייה - רוב נגד - אין הפנייה נתקבלה.

יעקב ליצמן: פנייה 221, 222 אושרה.

יעקב ליצמן: פנייה 223, 224.

רפי ברינדר: במסגרת הסכם סחר חופשי שיש לישראל עם האיחוד האירופי ומדינות אפט"א - נורבגיה, שוויץ, איסלנד וליכטנשטיין - הם איימו להתחיל להטיל מכס על כל תוצרת התעשייה הישראלית והחקלאות הישראלית בגין זה שהם לא יכלו לזהות את המקום שבו יוצרו הדברים – האם זה בתוך תחומי הקו הירוק או ביהודה ושומרון.

רפי ברינדר: במסגרת הסכם שהשר אולמרט הגיע אליו עם האיחוד האירופי, נקבע שעל כל ייצור מתוצרת ישראל יירשם אזור התעשייה שבו מיוצר המוצר.

רפי ברינדר: והיה והאירופים יחליטו שעל אזור מסוים הם יטילו מכס, מדינת ישראל תשפה את היצואנים בגין המכס שהוטל.

בנימין אלון: שפן, אולמרט.

חיים אורון: עד היום חלק גדול מהיצואנים שילמו את ה"דמי לא יחרץ" האלה כי זה הוטל על כולם.

בנימין אלון: לא היה שום קנס על זה.

חיים אורון: תסלח לי, אני מטפל בנושא הזה כבר חמש שנים, היו קנסות גדולים.

חיים אורון: כל פעם שתפסו מפעלים מסוימים - יצוא התמרים הישראלי, למשל - היו קנסות מאוד גדולים.

חיים אורון: הם אמרו שמכיוון שאנחנו לא עושים את ההבחנה, כולם ישלמו את המס הגבוה.

חיים אורון: זה היה 16% בתקופה מסוימת.

רפי ברינדר: במוצרי חקלאות אני לא מטפל, אני מטפל בתעשייה.

חיים אורון: היו מסים גבוהים והדבר כמעט מוטט את היצוא הישראלי.

חיים אורון: אז נכון שהגאווה הישראלית נשברה כי היה צריך להודות שיש הבדל בין השטחים לבין הקו הירוק.

בנימין אלון: זה משתלם, את הכסף הזה האיחוד האירופי מעביר אליכם בסוף.

חיים אורון: נכון, האיחוד האירופי בסוף שילם לי 10% מתוך ה-30%.

חיים אורון: אני מודיע את זה לפרוטוקול.

חיים אורון: .. אני חושב שבסופו של דבר השר אולמרט עשה את הדבר היחיד האפשרי כי אחרת היתה סכנה לא רק ליצוא החקלאי אלא לכל היצוא שלנו לאירופה.

חיים אורון: זאת עוד אחת הדוגמאות, שברגע שהגיבורים מגיעים בסוף לבעיה עצמה הם צריכים כנראה להתקפל.

חיים אורון: בני אלון יכול להגיד: מה מעניין אותי היצוא, מה מעניין אותי המחירים.

רוני בריזון: כאן אנחנו נדרשים לפצות אותם.

חיים אורון: כן.

יעקב ליצמן: מי בעד אישור הפנייה, מי נגד ומי נמנע?

יעקב ליצמן: בעד הפנייה - 2 נגד - אין נמנעים - 3 הפנייה נתקבלה.

יעקב ליצמן: פנייה 223, 224 אושרה.

יעקב ליצמן: אנחנו עוברים לפנייה 181 - תחבורה.

קרן טרנר: הפנייה נועדה להעביר 14 מיליון שקלים במזומן מתקציב חברת הרכבת לתקציב הכבישים העירוניים, בהתאם לסיכום דיון בין שני הגופים על פרוייקטים משותפים.

קרן טרנר: מדובר על הפרדות מפלסיות, במקום שיש מפגש בין כביש לרכבת - שלא יהיה כזה מפגש.

יעקב ליצמן: מורידים מהרכבת 14 מיליון שקל?

קרן טרנר: לא מורידים, אלה פרוייקטים משותפים.

יעקב ליצמן: למה לא לקחת את הכסף הזה לבטיחות של הרכבת?

קרן טרנר: כשאתה עושה הפרדה מפלסית בין רכב לכביש, זה בוודאי תורם לבטיחות, זה מונע התנגשויות.

יעקב ליצמן: מי בעד אישור הפנייה ומי נגד?

יעקב ליצמן: בעד הפנייה - רוב נגד - אין הפנייה נתקבלה.

יעקב ליצמן: פנייה 181 אושרה.

יעקב ליצמן: פנייה מספר 197 - מדע וטכנולוגיה.

אייל אפשטיין: מדובר בתוספת הרשאה להתחייב למשרד המדע והטכנולוגיה בגין תוספת מזומנים בתקציב על שינוייו בשנת 2005.

אייל אפשטיין: המטרה של ההרשאה להתחייב היא לאפשר למשרד לבצע פרוייקטים תשתיתיים.

יעקב ליצמן: מי בעד אישור הפנייה ומי נגד?

יעקב ליצמן: בעד הפנייה - רוב נגד - אין הפנייה נתקבלה.

יעקב ליצמן: פנייה 197 אושרה.

יעקב ליצמן: פנייה מספר 199 - בדואים, הנגב והגליל.

גיא אבן: מדובר בשינויים בתקציב הפיתוח של משרד השיכון.

גיא אבן: יש פה שלושה שינויים – אחד, העברה של 6.3 מיליון שקל בהרשאה להתחייב מתקנת סבסוד פיתוח תשתיות וקרקע פרטית לתקנה של השלמות פיתוח בשכונות ותיקות, על-פי סדרי עדיפויות של המשרד.

בנימין אלון: מה זה השלמות פיתוח בשכונות ותיקות?

גיא אבן: יש פה העברה מתקנה 706702 ל-706903 - מתקנת סבסוד פיתוח תשתיות לקרקע פרטית - -

חיים אורון: באיזה מקומות זה?

גיא אבן: על פי החלטת ממשלה מסבסדים פיתוח תשתיות בקרקע פרטית.

בנימין אלון: לצורך מה?

גיא אבן: לצורך פיתוח תשתיות לבנייה חדשה.

גיא אבן: בדרך כלל, רוב השנים סבסוד התשתיות לבנייה חדשה נעשה בקרקע ציבורית.

גיא אבן: בשנת 2003 קבעה הממשלה שיסבסדו גם בקרקע פרטית.

גיא אבן: יש שם מגבלה תקציבית.

גיא אבן: משרד השיכון, על פי החלטה פנימית שלו, החליט להפחית את התקציב שם ולהעביר אותו לתקציב של פיתוח תשתיות בשכונות ותיקות.

גיא אבן: זה ה-6.3 מיליון.

גיא אבן: הדברים הנוספים שיש פה זה תקצוב של 5 מיליון שקל בהוצאה מותנית לצורך קבלת הכנסות ממינהל מקרקעי ישראל כדי לבצע פיתוח תשתיות ביישובי בדואים בעיקר בצפון.

גיא אבן: יש פה עוד 22 מיליון שקל בהרשאה להתחייב שמועברים לתוכנית הבנייה הכפרית - 21 מיליון לתוכנית הבנייה הכפרית ומיליון שקל לתוכנית מיעוטים, לצורך פיתוח תשתיות בנגב ובגליל.

חיים אורון: כתוב פה פעילות פיקוח, לא פיתוח.

גיא אבן: זאת שגיאת הדפסה.

גיא אבן: זה פיתוח.

יעקב ליצמן: מי בעד אישור הפנייה ומי נגד?

יעקב ליצמן: בעד הפנייה - רוב נגד - אין הפנייה נתקבלה.

יעקב ליצמן: פנייה 199 אושרה.

יעקב ליצמן: תודה רבה, סיימנו עם ההעברות התקציביות להיום.